CELEX: 62020CN0275
Language: et
Date: 2020-06-23 00:00:00
Title: Kohtuasi C-275/20: 23. juunil 2020 esitatud hagi – Euroopa Komisjon versus Euroopa Liidu Nõukogu

24.8.2020   
            
            
               ET
            
            
               Euroopa Liidu Teataja
            
            
               C 279/39
            
         
      23. juunil 2020 esitatud hagi – Euroopa Komisjon versus Euroopa Liidu Nõukogu
      (Kohtuasi C-275/20)
      (2020/C 279/52)
      Kohtumenetluse keel: inglise
      
         Pooled
      
      
         Hageja: Euroopa Komisjon (esindajad: J.-F. Brakeland, M. Afonso ja D. Schaffrin)
      
         Kostja: Euroopa Liidu Nõukogu
      
         Hageja nõuded
      
      
                  —
               
               
                  tühistada nõukogu 25. märtsi 2020. aasta otsus (EL) 2020/470 (1), milles käsitletakse ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubanduslepingu kultuurikoostöö protokolli artikli 5 kohase audiovisuaalse ühistoodangu suhtes kohaliku ja piirkondliku kultuurilise sisu edendamise kavade kohaldamise ajavahemiku pikendamist;
               
            
                  —
               
               
                  mõista kohtukulud välja nõukogult.
               
            
         Väited ja peamised argumendid
      
      Komisjoni esitatud tühistamishagi puudutab sellise perioodi pikendamist kolmeks aastaks, mille jooksul kohaldatakse EL lepinguosalise ja Korea tootjate audiovisuaalse ühistoodangu suhtes vastavaid kohaliku ja piirkondliku kultuurilise sisu edendamise kavu, nagu on sätestatud Euroopa Liidu ja selle liikmesriikide ning Korea Vabariigi vahel sõlmitud vabakaubanduslepingu kultuurikoostöö protokolli artiklis 5.
      Komisjoni esitab oma hagi põhjendamiseks ühe väite.
      Komisjon leiab, et kuna nõukogu põhines oma otsuses nõukogu 1. oktoobri 2015. aasta otsuse (EL) 2015/2169 (2), ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu sõlmimise kohta, artikli 3 lõikel 1 ja mitte ELTL artikli 218 lõikel 6, nagu soovitas komisjon, tugines nõukogu teisesest õigusest tulenevale õiguslikule alusel, mida ei ole Euroopa Liidu toimimise lepingus (ELTL) ette nähtud. Seetõttu rikkus nõukogu Euroopa Liidu lepingu (ELL) artikli 13 lõikes 2 sätestatud pädevuste andmise põhimõtet ja Euroopa Kohtu praktikas tuletatud institutsioonilise tasakaalu põhimõtet.
      
         (1)  Nõukogu 25. märtsi 2020. aasta otsus (EL) 2020/470, milles käsitletakse ühelt poolt Euroopa Liidu ja selle liikmesriikide ning teiselt poolt Korea Vabariigi vahel sõlmitud vabakaubanduslepingu kultuurikoostöö protokolli artikli 5 kohase audiovisuaalse ühistoodangu suhtes kohaliku ja piirkondliku kultuurilise sisu edendamise kavade kohaldamise ajavahemiku pikendamist (ELT 2020, L 101, lk 1).
      
         (2)  Nõukogu 1. oktoobri 2015. aasta otsus (EL) 2015/2169, ühelt poolt Euroopa Liidu ja selle liikmesriikide ning teiselt poolt Korea Vabariigi vahelise vabakaubanduslepingu sõlmimise kohta (ELT 2015, L 307, lk 2).